jkorsvik/nowiki_second_scrape_merged huggingface dataset:
Tegnebord

Tegnebord er et solid arbeidsbord som tidligere var nødvendig utstyr for arkitekter og tekniske tegnere.


== Konstruksjon ==
En stor, plan og firkantet plate er festet på en solid sokkel i det dreibart punkt, slik at platen kan stilles i en hvilken som helst vinkel for å oppnå en god arbeidsstilling (fra horisontal til vertikal). Normalt kan sokkelen også heves og senkes for å få riktig arbeidshøyde.
Til denne platen er det festet en tegnemaskin, der det til et dreibart punkt er festet to linjaler som står vinkelrett på hverandre. Det dreibare punktet er igjen festet på en anordning som gjør at det kan flyttes over hele arbeidflaten uten at linjalenes vinkel i forhold til tegnebordets kanter endres. Dette er ordnet på ulike måter, enten ved parallellføringsstag (slik fig. 1 viser), eller hjelp av en vertikal linjal som igjen er festet til en horisontal skinne langs bordets øvre eller nedre kant.
Etterhvert har utviklingen av edb-baserte tegneprogrammer (for eksempel AutoCAD) tilknyttet storformats plottere overtatt tegnebordets funksjon.


== Eksterne lenker ==
(en) Drawing boards – kategori av bilder, video eller lyd på Commons
The Incredible Burt Wonderstone

The Incredible Burt Wonderstone er en amerikansk komedie fra 2013. Filmen er regissert av Don Scardino, skrevet av John Francis Daley og Jonathan M. Goldstein, og har Steve Carell og Jim Carrey i hovedrollene. Carell har også bidratt som produsent.


== Handling ==
Illusjonisten Burt Wonderstone (Steve Carell) blir avdanket i magimiljøet da han og sidekick Anton Marvelton (Steve Buscemi) skiller lag, samt at det kommer en nyere og hippere illusjonist på banen i Steve Gray (Jim Carrey). Burt må dermed ha hjelp fra sin tidligere mentor Rance Holloway (Alan Arkin) og sin søte assistent Jane (Olivia Wilde) for å finne motivasjon til å slå tilbake igjen.


== Rolleliste ==
Steve Carell i rollen som Burt Wonderstone
Jim Carrey i rollen som Steve Gray
Steve Buscemi i rollen som Anton Marvelton
Olivia Wilde i rollen som Jane
Alan Arkin i rollen som Rance Holloway
James Gandolfini i rollen som Doug Munny
Jay Mohr i rollen som Rick the Implausible
Gillian Jacobs
Brad Garrett i rollen som Dom
Mason Cook i rollen som Young Burt Wonderstone
Zachary Gordon i rollen som Willy
David Copperfield i rollen som seg selv


== Trivia ==
Michelle Monaghan, Jessica Biel, Sarah Silverman og Judy Greer var i diskusjonen om å spille den kvinnelige hovedrollen, som Olivia Wilde til slutt fikk.
Sacha Baron Cohen ble vurdert for å spille Steve Gray.


== Eksterne lenker ==
Offisielt nettsted 
(en) The Incredible Burt Wonderstone på Internet Movie Database 
(sv) The Incredible Burt Wonderstone i Svensk Filmdatabas 
(da) The Incredible Burt Wonderstone i Danmark Nationale Filminstitut 
(fr) The Incredible Burt Wonderstone på Allociné 
(nl) The Incredible Burt Wonderstone på MovieMeter 
(en) The Incredible Burt Wonderstone på AllMovie 
(en) The Incredible Burt Wonderstone på Rotten Tomatoes 
(en) The Incredible Burt Wonderstone på Metacritic 
(en) The Incredible Burt Wonderstone på Box Office Mojo
Jan-Ketil Smørdal

Jan-Ketil Smørdal (født 9. mai 1964 på Nordfjordeid) er en norsk sirkusdirektør og etablerer av det norske sirkuset Cirkus Agora. Smørdal etablerte sirkuset i 1989, bare 25 år gammel. Han var selv sirkusartist med balanse på slakk line som spesialitet.I 2008 ble sirkuset slått konkurs. Allerede året etter var Agora på veien igjen, nå som nysirkus uten sirkusdyr på programmet. Etter sesongen 2009 ble det lagt ned. I 2012 inngikk Smørdal en avtale med fornøyelsesparken Tusenfryd om å holde forestillinger på scenen to ganger om dagen i sommerens høysesong.


== Referanser ==
Sven-Erik Bucht

Sven-Erik Bucht (født 28. desember 1954) er en svensk politiker for Socialdemokraterna, og har vært riksdagsmedlem i Sverige siden 2010. Han ble valgt inn i riksdagen for Norrbottens läns valkrets på plass 348. Fredag 3. oktober 2014 ble han utnevnt til landsbygdminister i Stefan Löfvens første regjering i Sverige.
Bucht har bakgrunn som leder i formannskapet i Haparanda kommune, hvor han også virket som kommunalråd fram til 2010. Han ble i 2007 kåret til årets svenske av nyhetsmagasinet Fokus. Det var Bucht som overtalte Ingvar Kamprad å etablere et Ikea-varehus i Haparanda. Haparanda snudde fra å være en fraflyttingsbygd til i 2006 å være en av Sveriges største vekstkommuner.
I Riksdagsvalget i Sverige 2010 ble Bucht valgt med 17 674 personstemmer - tilstrekkelig for å komme inn i Riksdagen som representant for Norrbotten.
I riksdagen er Bucht vararepresentant i finanskomiteen.


== Referanser ==


== Eksterne lenker ==
(en) Sven-Erik Bucht – kategori av bilder, video eller lyd på Commons 
(sv) Sven-Erik Bucht hos Sveriges riksdag 
Sven-Erik Bucht på Sveriges riksdags nettside
Socialdemokraterna.se – Sven-Erik Bucht Arkivert 25. mai 2013 hos Wayback Machine.
Jorunn Berg

Jorunn Berg (født 13. august 1947) er en norsk lokalpolitiker. I perioden fra 2011 til 1. januar 2013 var hun ordfører i Bjarkøy kommune, hvor hun var valgt inn i kommunestyret fra Sandsøy og Fenes/Skjellesvik bygdeliste. Bjarkøy ble slått sammen med Harstad fra 1. januar 2013, og Berg ble dermed siste ordfører i Bjarkøy. Etter sammenslåingen gikk hun inn i Harstad kommunestyre som representant for Kristelig Folkeparti, hvor hun satt fram til valget i 2015.


== Referanser ==
Johan Hoff Ellingsen

Johan Hoff Ellingsen (født 10. juni 1875 på Fikke i Hamarøy, død 30. april 1948 på Fikke) var en politiker fra Hamarøy kommune i Nordland og stortingsrepresentant i perioden 1919–1921 for partiet Venstre. 
Ellingsen ble født på gården Fikke ved Buvåg nordøst for Oppeid og drev i en periode forretningsvirksomhet og landhandel på Skrova. Fra 1901 var han medlem av Hamarøy herredsstyre i to perioder frem til 1907. Fra 1907 drev han farsgården.
I 1910 ble Ellingsen valgt til ordfører i Hamarøy herredsstyre, et embede han hadde sammenhengende i tre perioder frem til 1919. I 1919 valgt fra kretsen Nordre Salten til å representere Nordlands amt på Stortinget hvor han var medlem i Finans- og tollkomitéen og i en kort periode i Skog- og vassdragskomitéen. Senere hadde Ellingsen ytterligere to perioder i Hamarøy herredsstyre fra 1934 til 1937 og fra 1937 til 1945.


== Referanser ==


== Kilder ==
Norsk samfunnsvitenskapelig datatjeneste, Politikerarkivet: Johan Hoff Ellingsen. Besøkt 09. oktober 2012.


== Eksterne lenker ==
(no) Johan Hoff Ellingsen hos Norsk senter for forskningsdata
Museo Nacional de Antropología

Museo Nacional de Antropolgía (MNA) er Mexicos nasjonale antropologimuseum. Det befinner seg i Chapultepec i Mexico by, mellom Paseo de la Reforma og Calzada Mahatma Gandhi. Dagens museumsbygning blei oppført fra 1963 til 1964, og består av 23 saler med faste utstillinger, en sal for midlertidige utstillinger og to auditorier. Utstillingssalene har et samla areal på 79 700 m². Museet huser også lokalene til Biblioteca Nacional de Antropología e Historia. MNA er Mexicos mest besøkte museum, med rundt to millioner besøkende årlig.
Museet stiller ut mange av landets viktigste arkeologiske objekter fra den førkolumbiske perioden, med den aztekiske Solsteinen, de monumentale teotihuacanske skulpturene til ære for vanngudene, skatten fra grava til mayakongen Pakal og en toltekisk kjempestatue fra Tula som noen av de mest emblematiske. Museet har også en rekke utstillinger av indianske klesplagg og skikker. Utafor museet står det en påle hvor de besøkende kan overvære den toltekiske seremonien Danza de los Voladores.


== Eksterne lenker ==
(es) Offisielt nettsted 
Offisielt nettsted 
(en) National Museum of Anthropology – kategori av bilder, video eller lyd på Commons
Tønnes Braastein

Tønnes Georg Larsson Braastein (født 12. mai 1861 i Høyland i Rogaland, død 30. mai 1924) var en norsk bonde, lærer og kulturarbeider. Han skrev seg i yngre år som Braasten.
Braastein oversatte Soga um Hønsa-Tore til nynorsk i 1909.


== Kilder ==
Ola Aurenes. Høyland gards- og ættesoge. 1954
Gustav Indrebøs forord til 1929-utgaven av Soga um Hønsa-Tore
Leiv Dyrhaug

Leiv Dyrhaug (født 1. november 1912 i Nord-Odal, død 16. november 2000 i Sandefjord) var en norsk filolog og ordbokredaktør, fra 1947 bosatt i Sandefjord, hvor han var lektor ved gymnaset.
Dyrhaug ble cand.philol. i 1939 og arbeidet først i Levanger. Under krigen ble han avsatt, og livnærte seg av gårdsarbeid på hjemgården på Sand. Han var aktiv i hjemmefronten under krigen. 
Han utga en tysk-nynorsk ordbok i 1946 og oversatte Soga om røykdølane til nynorsk i 1981. Han var far til lektor, lokalhistoriker og sakprosaforfatter Tore Dyrhaug.


== Kilder ==
Intervju med Tore Dyrhaug i Øyene 31.5.2012
Skarlagen

Skarlagen (på nynorsk skarlak) eller skarlagenrød  er en høyrød farge. Skarlagen minner om karmin som er litt mer blålig, og om sinoberrød som er mer oransje.
Opprinnelig betegnet skarlagen et kostbart, vevd ullstoff med denne rødfargen, eller plagg som var laget av stoffet. Ordet ble også brukt om et fargestoff som ble framstilt av tørkede skjoldlus av arten cochenille og ble brukt til å farge tøy. Selve ordet har trolig persisk opprinnelse og kommet til norsk via latin. Det fins i engelsk i formen scarlet hentet fra det latinske scarlata. 


== Se også ==
Rød
Karmin
Sinoberrød
Skarlagensfeber (scarlatina), en type streptokokkinfeksjon


== Eksterne lenker ==
Oppslagsordet i wikitonary
Oppslagsordet «skarlagen» i Ordbog over det danske sprog 1700-1950
Oppslagsordet «skarlagen» i www.denstoredanske.dk
Knut Espeland

Knut Espeland (født 24. april 1963) er en lokalpolitiker for Kristelig Folkeparti, som var ordfører i Spydeberg kommune fra 2011 til 2015. Han er varaordfører fra 2015Fra 2015 er han medlem av hovedstyret i Norsk Luthersk Misjonssamband (NLM).Fra 2019 til 2021 er han leder for høyskolestyet ved NLA Høgskolen.
Espeland er gift og har fire barn.


== Referanser ==


== Eksterne lenker ==
(no) Knut Espeland hos Stortinget 
(no) Knut Espeland hos Norsk senter for forskningsdata
Terje Olsen (politiker)

Terje Olsen (født 4. januar 1951 i Nordreisa) er en norsk sykepleier og politiker (H) som har vært fylkesordfører i Troms.
Olsen startet sin politiske karriere i midten av 1970-årene da han meldte seg inn i Unge Høyre. Han har vært medlem av Troms fylkesting siden 1988 og var fylkesråd for samferdsel og miljø fra 2011 til 2013. Han var gruppeleder 1988–2007 og fylkesordfører 2007–2011. Olsen har også vært medlem av Nordreisa kommunestyre i flere perioder, og var varaordfører 2003–2008, gruppeleder 1988–1995 og 2003–2008 samt formann i Nordreisa Høyre i 1991. Han var leder i Troms Høyre 2002–2010. Han har også vært 2. og 3. vararepresentant på Stortinget.Han har yrkesbakgrunn som sykepleier og har i mange år vært ansatt ved Sonjatun helsesenter på Storslett i Nordreisa.


== Referanser ==


== Eksterne lenker ==
(en) Terje Olsen – kategori av bilder, video eller lyd på Commons 
(no) Terje Olsen hos Stortinget 
(no) Terje Olsen hos Norsk senter for forskningsdata
Nicholas Mayall

Nicholas Ulrich Mayall (født 9. mai 1906 i Moline i Illinois, død 5. januar 1993 i Tucson i Arizona) var en amerikansk observasjonsastronom. Etter å ha mottatt doktorgraden fra University of California, Berkeley arbeidet Mayall ved Lick Observatory hvor han var fra 1934–1960, med unntak av en kort periode ved MITs strålingslaboratorium under andre verdenskrig.
I sin tid ved Lick bidro Mayall til astronomisk kunnskap om tåker, supernovaer, spiralgalaksers indre bevegelser, rødforskyvning hos galakser og opprinnelsen, alderen og størrelsen til universet.


== Referanser ==


== Litteratur ==
Osterbrock, Donald E. (1996), «Nicholas Ulrich Mayall, May 9, 1906 – January 5, 1993» (PDF), Biographical Memoirs, 69, Washington, D.C.: National Academy Press, , http://www.nap.edu/html/biomems/nmayall.pdf  Arkivert 7. oktober 2012 hos Wayback Machine.
Lambert, Bruce (11. januar 1993), «Nicholas U. Mayall, 86, Leader Of Studies on Nature of Universe», The New York Times, http://www.nytimes.com/1993/01/11/us/nicholas-u-mayall-86-leader-of-studies-on-nature-of-universe.html 


== Eksterne lenker ==
Mayall and others inspecting the Mayall 4-meter primary blank.
Picture of Mayall next to the telescope named in his honor.
Mayall observing the sun with others in 1964.
Mayall on March 2, 1973 viewing through the telescope to be named in his honor.-->
Robert Sutton Harrington

Robert Sutton Harrington (født 21. oktober 1942, død 23. januar 1993) var en amerikansk astronom som arbeidet ved United States Naval Observatory (USNO).  Han var svært aktiv i letingen etter Planet X.
Harrington ble født nær Newport News, Virginia. Hans far var arkeolog. Han giftet seg med Betty-Jean Maycock i 1976 og de fikk to døtre. Asteroiden 3216 Harrington er oppkalt etter ham.


== Referanser ==


== Eksterne lenker ==
US Naval Observatory: obituary
BAAS 25 (1993) 1496
René Rafshol

René Rafshol (født 23. desember 1972) er en lokalpolitiker fra Høyre som er ordfører i Råde kommune fra 2011. Han ble gjenvalgt som ordfører ved kommunestyrevalget i 2015.


== Referanser ==


== Eksterne lenker ==
Nettsiden til Råde kommune: «Ordførerens side»
Håvard Wennevold Osflaten

Håvard Wennevold Osflaten (født 2. mars 1971 i Askim) er en norsk lokalpolitiker for Arbeiderpartiet, som var ordfører i Hobøl kommune fra 2011 til 2015. Han har tidligere vært varaordfører i Spydeberg kommune, vararepresentant til Stortinget, og leder i Østfold AUF.Osflaten er utdannet førskolelærer


== Referanser ==


== Eksterne lenker ==
(no) Håvard Wennevold Osflaten hos Stortinget 
(no) Håvard Wennevold Osflaten hos Norsk senter for forskningsdata
E. Myles Standish

Erland Myles Standish, Jr. (født 5. mars 1939) er en amerikansk matematisk astronom og tidligere professor ved Yale University. Han arbeidet for CalTechs Jet Propulsion Laboratory. Han har publisert over 300 artikler hovedsakelig om solsystemets dynamikk og himmelmekanikk.@
Standish arbeid mot utviklingen av efemerideene førte ham også inn i feltet av astronomiens historie, inkludert studier av den nylig bemerkede forekomsten av Neptun som fantes i notatene til Galileo Galieli. Han identifiserte et ekstra manuskript med observasjoner fra Galilei (som hadde ansett det som en bakgrunnsstjerne mens han studerte satellittene til Jupiter) og han analyserte dens betydning for dagens efemerider.


== Referanser ==
Ernest William Brown

Ernest William Brown (født 29. november 1866 i Hull, død 22. juli 1938 i New Haven i Connecticut) var en britisk astronom og matematiker.
Brown var professor i matematikk i New Haven, USA. Han er kjent for sine undersøkelser og tabeller over månens bevegelser, basert på George William Hills utarbeidete teori. Han studerte også planetenes bevegelse og beregnet banene til trojanske asteroider.


== Referanser ==


== Kilder ==
Svensk uppslagsbok, Lund 1930
Alessandro Morbidelli

Alessandro Morbidelli (født 2. mai 1966) er en italiensk astronom og planetolog som arbeider ved Observatoire de la Côte d'Azur i Nice.Morbidelli har spesialisert seg i solsystemets dynamikk, spesielt planetdannelse og vandring og strukturen av asteroide- og Kuiperbeltet.
I 2000 mottok han Urey-prisen fra Division for Planetary Sciences ved American Astronomical Society.


== Publikasjoner ==
Jewitt, D.C.; Morbidelli, A.; Rauer, H. – «Trans-Neptunian Objects and Comets», Springer, 2008


== Referanser ==


== Eksterne lenker ==
Talk of Alessandro Morbidelli at the Origins 2011 congress
Nils Axle Kanten

Nils Axle Kanten (født 9. april 1976 på Lillehammer) er en norsk tegneserieskaper, som lager stripetegneserien Hjalmar og enruteserien Firekanta.
Nils Axle Kanten vokste opp i Gausdal og Brumunddal, og studerte på animasjonslinja ved Høgskulen i Volda. 
Etter studiene jobbet han i fem år som profesjonell tegner og animatør i Oslo, blant annet på Elias-filmene, Trolljegeren og Fatso, før han flyttet med familien tilbake til hjemtraktene i Hedmark og begynte å tegne Hjalmar og Firekanta.
Med Firekanta vant han VGs tegneseriekonkurranse i 2008, og serien publiseres i dag i et titalls aviser, blant annet Bergens Tidende, Stavanger Aftenblad, og Adresseavisen. I mai 2012 fikk serien sin egen utgivelse i bladmarkedet, da Egmont Serieforlaget utga Firekanta-album nr. 1.
Hjalmar dukket opp første gang i Dagbladets seriekonkurranse i 2009, hvor serien fikk en 2.-plass. I dag publiseres serien i over 40 aviser og blader i Norge, Sverige og Danmark, med VG og Pondusbladet som de største. 29. oktober 2012 utkom Hjalmaralbum nr. 1 på Egmont Serieforlaget i et opplag på 20 000. Samtidig ble albumet gitt ut i Frankrike.
I 2012 fikk Kanten Pondus-prisen på 100.000 kroner for Hjalmar og Firekanta. 
Nils Axle Kanten bor i dag med kone og fire barn i Ottestad, der han tegner Hjalmar og Firekanta på fulltid. Han representeres og distribueres av Strand Comics og Strand Forlag.
Han var gjest på Raptus tegneseriefestival i 2012.


== Bibliografi ==


=== Album ===
2012 Hjalmar 1 – Norges tøffeste tøffel, Egmont Serieforlaget AS
2013 Hjalmar 2 – Gir jernet!, Egmont Comics Nordic
2015 Hjalmar 3 – Jomfruer i nød, Egmont Kids Media Nordic AS
2016 Hjalmar 4 – Heia pappa!, Egmont Kids Media Nordis AS
2017 Hjalmar 5 – Sommerspesial, Bestselgerforlaget


=== Storalbum ===
2018 Hjalmar – Helt normalt, Egmont Kids Media Nordic AS
2019 Hjalmar – 10 år i tidsklemma, Strand Forlag2020 Hjalmar – Høyt spill, Strand Forlag


=== Bøker ===
2020 Hjalmar – Høyt spill, Strand Forlag


=== I norske aviser ===
Adresseavisa
Akershus Amtstidende
Bergens Tidende
Bladet Vesterålen
Budstikka
Drammens Tidende
Fanaposten (4K  og Hjal.) del av komb. serier
Firda
Framtid i Nord
Fredrikstad Blad
Fremover
Fædrelandsvennen
Hamar Arbeiderblad
Lokalavisen Innherred
Laagedalsposten
Bladet Nordlys
Ringsaker Blad
Sandefjords Blad
Sarpsborg Arbeiderblad
Stavanger Aftenblad
Sunnhordaland
Telemarksavisa
Trønder-Avisa
Tønsbergs Blad
VG
Vikebladet Vestposten
Ytre Sogn Avis
Østlandets Blad
Østlands-Posten
Østlendingen


=== I svenske aviser ===
Borlänge Tidning (4K)
Dalslänningen
Filipstads Tidning – Värmlandsberg
Fryksdalsbygden
Hjo Tidning
Arvika Nyheter
Nya Kristinehamns-Posten
Provinstidningen Dalsland
Säffle-Tidningen Västra Värmland


=== I andre europeiske aviser og magasiner ===
Alma Media Kustannus Oy (FI)
Kaakon Viestintä Oy (FI)
Sjællandske Medier A/S (DK)
Ude og Hjemme (DK)
Allas (SE)
Året Runt (SE)


== Referanser ==


== Eksterne lenker ==
Kantenstrek.no – Offisiell side
Rettigheter og publisering
http://comicwiki.dk/wiki/Nils_Axle_Kanten
http://www.minetegneserier.no/pls/htmldb/f?p=100:3:0::NO::P3_SERIER_ID:1632&cs=1F2C6E78743C0047EABE37A00665943A2
Observatoire de la Côte d’Azur

Observatoire de la Côte d'Azur (OCA) er et observatorium opprettet i 1988 med sammenslåingen av to observatorier:

Observatoire de Nice
CERGA (Centre d'études et de recherches géodynamiques et astronomiques)


== Eksterne lenker ==
(engelsk)  Offisielt nettsted
(en) Côte d'Azur Observatory – kategori av bilder, video eller lyd på Commons
25. serierunde i Adeccoligaen 2012

25. serierunde i Adeccoligaen 2012 startet med kampen Start mot Mjøndalen klokka 15:00 den 7. oktober etterfulgt av kamper klokka 16:00 og 18:00 samme dag.


== Fakta ==


== Eksterne lenker ==
Adeccoligaen 2011: Terminliste og resultater på altomfotball.no
Balvasshytta

Balvasshytta (600 moh.) er en ubetjent DNT-hytte drevet av Sulitjelma og Omegn Turistforening. Hytten ligger ved sørenden av Balvatnet/Bálljávrre, og har 4 køyeplasser.


== Referanser ==
Stiftelsen Kristian Gerhard Jebsen

Stiftelsen Kristian Gerhard Jebsen er opprettet for å hedre minnet om Kristian Gerhard Jebsen og hans innsats for norsk og internasjonal skipsfart og næringsvirksomhet. Stiftelsen ble etablert i 2009 og hadde ved årsskiftet 2010/2011 en kapital på rundt 900 MNOK, penger som skal komme ulike samfunnsnyttige formål til gode. Aud Jebsen er initiativtager og donator til stiftelsen, som hun har etablert sammen med sine tre sønner. Stiftelsens tilsiktede varighet er 30 år.
Stiftelsen Kristian Gerhard Jebsen har en forholdsvis omfattende formålsbestemmelse, og har i sine første år i hovedsak konsentrert støtten om ulike prosjekter innenfor henholdsvis medisinsk forskning og maritim/marint rettet forskning. På disse områdene ønsker stiftelsen gjennom sin virksomhet å styrke en fri og uavhengig norsk forskning samt bidra til å bygge sterke internasjonale forskningsmiljøer. Stiftelsen har i den senere tid rettet oppmerksomheten også mot kulturfeltet og vedtok høsten 2011 også sin første kultursatsing. Fellesnevner for stiftelsens engasjement er en målsetning om å bidra til å realisere prosjekter på internasjonalt toppnivå.


== Eksterne lenker ==
Stiftelsen Kristian Gerhard Jebsen
Thomas Jefferson Jackson See

Thomas Jefferson Jackson (TJJ) See (født 19. februar 1866, død 4. juli 1962) var en amerikansk astronom og matematiker med stort potensial som endte et fargerikt liv, men uten å ha oppnådd noen vitenskapelig framgang innenfor astronomi eller fysikk. Han er kjent for å ha hatt en kontroversiell karriere forfulgt av plagiat, for å ha fått sparken fra personalet ved to observatorier, for å fremme storstilte selvopptatte påstander, for å ha blitt sendt i 'eksil' til en isolert utpost, og for hans heftige angrep på relativitetsteorien.Han var født i Missouri og tok sin utdannelse ved Missouri State University i årene 1889-1892, og sin doktorgrad ved Universitetet i Berlin i 1893. See arbeidet ved en rekke observatorier i USA, men ble fristilt grunnet en rekke samarbeidsproblemer, ble åpenbart oppfattet som både merkelig og vanskelig. Hans lengste ansettelse (1903-1930) var ved et observatorium på halvøya Mare Island i Vallejo i California. I løpet av hans karriere var han involvert i påstander om at han plagierte og upassende tok andel av andres vitenskapelig arbeid. Da Pluto ble oppdaget ble det foreslåtte navnet «Cronus» avvist kun for at det kom fra See.


== Referanser ==


== Litteratur ==
«Professor See», omtale av Brief Biography and Popular Account of the Unparalleled Discoveries of T.J.J. See, The Nation, xcviii, 1914, s 307–308
«Capt. T. J. J. See, Astronomer, 96: Co-Founder of Observatory Dies - Disputed Einstein», nekrolog i The New York Times, 5. juli 1962, s. 22; se også nekrolog i Physics Today, vol 15(8), (august, 1962) s. 80
Ashbrook, Joseph (1984): «The Sage of Mare Island» fra The Astronomical Scrapbook, , Cambridge University Press, pp. 111–115. (Se også Sky & Telescope, oktober, 1962, s. 193)
Sherrill, T. J. (1999). «A Career of Controversy: The Anomaly of T. J. J. See». Journal of the History of Astronomy. 30: 25–50. Bibcode:1999JHA....30...25S.
Sotra Facula

Sotra Facula (oppkalt etter øya Sotra i Hordaland) er et fjell på saturnmånen Titan og muligens en isvulkan. Fjellet har en høyde på opp mot 1 500 m over det omkringliggende terrenget.


== Referanser ==
Jan-Folke Sandnes

Jan-Folke Sandnes (født 31. juli 1956 i Stockholm, Sverige) er en skogsavvirker og politiker bosatt på Innhavet i Hamarøy kommune.
Sandnes var ordfører i Hamarøy for partiet Høyre  i perioden fra 2003 til 2007, og han var representant i kommunestyret i perioden fra 2011 til 2015. I 2015 ble han på ny valgt som ordfører i Hamarøy.


== Referanser ==


== Kilder ==
Høyres hjemmeside: Jan-Folke Sandnes. Besøkt 09. oktober 2012.
Serge Haroche

Serge Haroche (født 11. september 1944 i Casablanca i Marokko) er en fransk fysiker. Han er tilknyttet Collège de France og École normale supérieure i Paris. Haroche er kjent for sitt arbeid med kvantefysikk og ble i 2012 tildelt Nobelprisen i fysikk.Haroche ble tildelt Nobelprisen i fysikk sammen med David J. Wineland «for banebrytende eksperimentelle metoder som muliggjør måling og styring av individuelle kvantesystem.» De to forskerne har uavhengig av hverandre utviklet metoder som gjør det mulig å måle og styre kvantepartikler uten at de blir ødelagt.


== Utmerkelser ==
Brasil hedret i 2007 Haroche med storkors av Den nasjonale fortjenstorden for vitenskap. Den 14. juli 2017 ble han forfremmet til storoffiser av Æreslegionen.


== Referanser ==


== Eksterne lenker ==
(en) Serge Haroche – kategori av bilder, video eller lyd på Commons 
Biography, fra Collège de France